
转讜住驻讜转



 讛讟讜讘 讜讛诪讟讬讘. 讗讘诇 讗砖讬谞讜讬 诇讞诐 讜讗砖讬谞讜讬 讘砖专 讗讬谉 诪讘专讻讬谉 讛讟讜讘 讜讛诪讟讬讘 讚讚讜讜拽讗 讗讬讬谉 讚讗讬转 讘讬讛 转专转讬 讚住注讬讚 讜诪砖诪讞 诪讘专讻讬谉 讛讟讜讘 讜讛诪讟讬讘 讗讘诇 讘砖专 讜诇讞诐 诇讗 讜驻专砖讘''诐 讘注专讘讬 驻住讞讬诐 (讚祝 拽讗. 讜砖诐) 讚讚讜拽讗 讻砖讛讗讞专讜谉 诪砖讜讘讞 诪讘专讻讬诐 讛讟讜讘 讜讛诪讟讬讘 讗讘诇 讘讻讬讜爪讗 讘讜 诇讗 讗讱 讘讬专讜砖诇诪讬 讚讻讬爪讚 诪讘专讻讬谉 讗''专 讗讘讗 讘专 专讘 讛讜谞讗 爪专讬讱 诇讘专讱 注诇 讬讬谉 讞讚砖 讜讬砖谉 砖讬谞讜讬 讬讬谉 讗''爪 诇讘专讱 砖讬谞讜讬 诪拽讜诐 爪专讬讱 诇讘专讱 讛讬住讞 讛讚注转 讻砖讬谞讜讬 诪拽讜诐 诪砖诪注 讚讜拽讗 讻砖讛讗讞专讜谉 讬砖谉 讚注讚讬祝 讟驻讬 讜专''转 驻讬' 讚讗驻讬' 讗讬谉 讛讗讞专讜谉 讞砖讬讘 专拽 砖诇讗 讬砖转谞讛 诇讙专讬注讜转讗 讬讜转专 诪讚讗讬 讜诪住讬讬诐 讘讛 专讘讬 注诇 讻诇 讞讘讬转 讜讞讘讬转 砖讛讬讛 驻讜转讞 讛讬讛 诪讘专讱 讛讟讜讘 讜讛诪讟讬讘 讜诪砖诪注 讚诇讗 拽驻讬讚 讗诐 讛讗讞专讜谉 诪砖讜讘讞 讗诐 诇讗讜 讗注''讙 讚讬砖谉 讗讬讚讻专 讘住讜祝 诪''诪 谞讬诪讗 讚专讘讬 驻诇讬讙 注诇讬讛 讜诇驻专砖讘''诐 讬注诪讬讚谞讛 诇讛讱 讚专讘讬 讘诪住讜驻拽 讗诐 讛讗讞专讜谉 讟讜讘 讜诪住驻拽 讛讬讛 诪讘专讱 注诇 讻诇 讗讞讚 砖诪讗 诪砖讜讘讞 讛讜讗 讗讱 专''转 诪驻专砖 讚注讜讘讚讗 讚专讘讬 讘讗 诇讞诇拽 讻讚驻讬' 讜讬''诪 讚讛讛讜讗 讚讞讚砖 讜讬砖谉 诪讬讬专讬 讘讘专讻转 讘讜专讗 驻专讬 讛讙驻谉 讚讜诪讬讗 讚砖讬谞讜讬 诪拽讜诐 讚讘转专 讛讻讬 讗讘诇 诇讗 诪爪讬谞讜 讻谉 讘讙诪专讗 砖诇谞讜: 讛转诐 讚讗讬讻讗 讘谞讬 讞讘讜专讛 讚砖转讜 讘讛讚讬讛. 讜讛''讛 讗诐 讗砖转讜 讜讘谞讬讜 注诪讜 讗讘诇 讬讞讬讚 诇讗 讜讗驻讬诇讜 砖讛讞讬讬谞讜 讗讬谉 诪讘专讱 讬讞讬讚 注诇 砖讬谞讜讬 讬讬谉 讚诇讗 讗砖讻讞谉 讬讞讬讚 砖诪讘专讱 砖讛讞讬讬谞讜 专拽 讗讞讚转讗 讜讻谉 讻诇 驻专讬 讞讚砖 讻砖讗讻诇讜 诪讘专讱 砖讛讞讬讬谞讜 讻讚讗诪专讬谞谉 讘住讜祝 讘讻诇 诪注专讘讬谉 (注讬专讜讘讬谉 诪:): 讜专讘讬 讬讜讞谞谉 讗诪专 讗驻讬' 拽谞讛 讻讬讜爪讗 讘讛诐. 讜讛诇讻转讗 讻专' 讬讜讞谞谉 讗诇讬讘讗 讚诇讬砖谞讗 讘转专讗 讗驻讬诇讜 拽谞讛 讜讛讚专 拽谞讛 砖讛讬讜 诇讜 讻诇讬诐 讞讚砖讬诐 讻讬讜爪讗 讘讗诇讜 爪专讬讱 诇讘专讱 讚拽讬''诇 讻专讘讬 讬讜讞谞谉 诇讙讘讬 讚专讘 诪讻''砖 讚诇讙讘讬 专讘 讛诇讻转讗 讻讜讜转讬讛 讜讗讜诪专 专''讬 讚讜拽讗 讘讘讙讚讬诐 讞砖讜讘讬诐 讚讜诪讬讗 讚讘讬转 讞讚砖 谞拽讟 讻诇讬诐 讞讚砖讬诐 讗讘诇 砖讗讬谞诐 讞砖讜讘讬谉 讻''讻 讻诪讜 诪谞注诇讬诐 讜讗谞驻诇讬讗讜转 讜讞诇讜拽 讜讻讬讜爪讗 讘讛谉 讗讬谉 爪专讬讱 诇讘专讱 讘讬专讜砖诇诪讬 讗''专 讞讬讬讗 讘专 讗讘讗 诇讗 住讜祝 讚讘专讬诐 讞讚砖讬诐 讗诇讗 讗驻讬' 砖讞拽讬诐 讻讗讬诇讜 讞讚砖讬诐 讛谉 专' 讬注拽讘 讘砖诐 专讘讬 讞讬讬讗 讘专 讗讘讗 讗诪专 拽谞讛 讗讜诪专 砖讛讞讬讬谞讜 谞讬转谉 诇讜 讗讜诪专 讛讟讜讘 讜讛诪讟讬讘 诇讘砖 讘讙讚讬诐 讗讜诪专 诪诇讘讬砖 注专讜诪讬诐 讜爪''注 讘讙诪专讗 砖诇谞讜 讚诇讗 讗砖讻讞谉 讛讟讜讘 讜讛诪讟讬讘 讗诇讗 讘讚讗讬讻讗 讗讞专讬谞讗 讘讛讚讬讛: 

专讘 谞住讬诐 讙讗讜谉

注诇 讛讙砖诪讬' 讜注诇 讘砖讜专讜' 讟讜讘讜转 讛讜讗 讗讜诪专 讘专讜讱 讛讟讜讘 讜讛诪讟讬讘. 讙专住讬' 讘讙诪' 讚讘谞讬 诪注专讘讗 诪讛 专讗讜 诇住诪讜讱 讘砖讜专讜转 讟讜讘讜转 诇讬专讬讚转 讙砖诪讬诐 专' 讘专讻讬讛 讘砖诐 专' 诇讜讬 注诇 砖诐 诪讬诐 拽专讬诐 注诇 谞驻砖 注讬驻讛 讜砖诪讜注讛 讟讜讘讛 讜讙讜' 讜注讬拽专讛 讘讘专讗砖讬转 讚专' 讗讜砖注讬讗 讜讛讻讬谉 讗诪专 讛转诐 诪讛 砖诪讜注讛 讘' 讛讟讜讘 讜讛诪讟讬讘:






专砖讘"讗

讗诪专 专讘 驻驻讗 讛诇讻讱 谞讬诪专讬谞讛讜 诇转专讜讬讬讛讜. 讛讙讗讜谞讬诐 讝"诇 驻讬专砖讜 讚讗专讜讘 讛讛讜讚讗讜转 讜讗诇 讛讛讜讚讗讜转 拽讗讬, 讻诇讜诪专 讚谞讬诪讗 专讜讘 讛讛讜讚讗讜转 讗诇 讛讛讜讚讗讜转 讻诪讜 砖讗谞讜 讗讜诪专讬谉 讘讞转讬诪转 讬砖转讘讞. 讜讗讬讻讗 诪讗谉 讚诪驻专砖 讚讗讚专讘 讬讛讜讚讛 讜讗讚专讘讬 讬讜讞谞谉 拽讗讬, 讻诇讜诪专 诪转讞讬诇 诪讜讚讬诐 讗谞讞谞讜 诇讱 讻专讘 讬讛讜讚讛 讜诪住讬讬诐 讘讛 讻专讘讬 讬讜讞谞谉 讚讗诪专 讜讗讬诇讜 驻讬谞讜 讜讻讜'. 讜讗讬谞讜 诪讞讜讜专 讘注讬谞讬 讻诇诇, 讚讗祝 专' 讬讜讞谞谉 讛讻讬 讛讜讬 讗诪专 讚讛讗 专' 讬讜讞谞谉 讗讜住讜驻讬 诪讜住讬祝 讜诪住讬讬诐 讘讛 讛讻讬谉, 讜讻讚讗诪专讬谉 讜专讘讬 讬讜讞谞谉 诪住讬讬诐 讘讛 讛讻讬 讜讗诇讜 驻讬谞讜 讜讻讜', 讜诇注讜诇诐 专讘 驻驻讗 诇讗 讗诪专 讛诇讻讱 谞讬诪专讬谞讛讜 诇转专讜讬讬讛讜 讗诇讗 讘诪讛 砖讬砖 诪讞诇讜拽转 砖讝讛 讗讜诪专 讻讱 讜讝讛 讗讜诪专 讗讬谞讜 讻讱 讗诇讗 讻讱, 讜讛讜讗 讗讜诪专 谞讗诪专 讻讝讛 讜讻讝讛, 讗讘诇 讛讻讗 诇讗 讛讜讬 诇诪讬诪专 讛讻讬谉, 讗诇讗 讛诇讻讱 谞讬诪讗 讻专' 讬讜讞谞谉, 讗讜 专讘 驻驻讗 讗诪专 讛诇讻讛 讻专' 讬讜讞谞谉.



讗诇讗 讗讬讚讬 讜讗讬讚讬 讚讞讝讬 诪讬讞讝讬. 讗驻砖专 诇讜诪专 讚诪讻诇 诪拽讜诐 讛讬讻讬 讚砖诪注 讜诇讗 讞讝讗 诪讘专讱 讛讟讜讘 讜讛诪讟讬讘 讻驻讬专讜拽讗 拽诪讗, 讜讻讚转谞谉 (谞讚, 讗) 注诇 讘砖讜专讜转 讟讜讘讜转 讗讜诪专 讛讟讜讘 讜讛诪讟讬讘, 讚讛砖转讗 讗驻砖专 诇转专讜爪讗 讘转讬专讜爪讗 讗讞专讬谞讗, 讛讬讬谞讜 诪砖讜诐 讚讗诇讜 诪转谞讬转讬谉 讘砖诪注 诪砖诪注 驻砖讬讟讗 讚讛讟讜讘 讜讛诪讟讬讘 诪讘专讱,  讜讻讘专 转谞讬谞谉 诇讛 讘讻诇诇 讘砖讜专讜转 讟讜讘讜转, 讚讗诇诪讗 诪讬诇转讗 驻砖讬讟讗 讛讬讗 讚讘砖诪注 诪砖诪注 诪讘专讱 讛讟讜讘 讜讛诪讟讬讘, 讗讘诇 诇驻讬专讜拽讗 讘转专讗 讚讗诪专讬谞谉 讛讗 讚讗讬讻讗 讗讞专讬谞讗 (讘转专讬讛) [讘讛讚讬讛] 讛讗 讚诇讬转 诇讛讜 讗讞专讬谞讬 (讘转专讬讛) [讘讛讚讬讛] 讛讜讗 讚诪讞讚讬转 讚讗驻讬诇讜 讗讘砖讜专讜转 讟讜讘讜转 诇讗 诪讘专讱 讛讟讜讘 讜讛诪讟讬讘 讗诇讗 讘讚讗讬讻讗 砖讜转驻讗 讘讛讚讬讛.



 讜讛讗 讚讗诪专讬谞谉: 讛讗 讚讗讬转 诇讛讜 诇讗讞专讬谞讬 讘讛讚讬讛. 讛专讘 讗诇驻住讬 讝"诇 驻讬专砖讛 讚讗讬转 诇讛讜 诇讗讞专讬谞讬 砖讜转驻转讗 讘讛讛讬讗 讗专注讗 讘讛讚讬讛. 讜讗讬谞讜 谞讻讜谉, 讚注诇 砖转讜祝 讛讟讜讘讛 讛讜讗 诪讘专讱 讛讟讜讘 讜讛诪讟讬讘, 讜讛诇讻讱 讻讬讜谉 砖讬砖 砖转讜祝 诇注讜诇诐 注诪讜 讘讟讜讘转 讛讙砖诪讬诐 砖讛诪讟专 讬讜专讚 讘砖讚讜转 讗讞专讬诐 讗祝 讛讜讗 诪讘专讱 讛讟讜讘 讜讛诪讟讬讘 砖讛讜讗 讜讻诇 讛注讜诇诐 砖讜转驻讬谉 讘讗讜转讛 讟讜讘讛. 讜讻谉 谞专讗讛 诪讗诪专讜 诇讜 诪转 讗讘讬讜 讜讛讜讗 讬讜专砖讜 讚拽讗诪专讬谞谉 讘讚讗讬转 诇讬讛 讗讞讬, 讜讛转诐 讜讚讗讬 讗驻讬诇讜 讘讚驻拽讬讚 讛讗讘 讜讛谞讬讞 砖讚讜转 诪讜讞诇拽讜转 诇讝讛 讜诇讝讛. 讜讛讗 讚讗讬转 诇讛讜 诇讗讞专讬谞讬 讘讛讚讬讛 诇讗 拽讗讬 讗讙砖诪讬诐, 讚讛转诐 诇注讜诇诐 讗讬转 诇讛讜 诇讗讞专讬谞讬 讘讛讚讬讛 讗诇讗 讗诪讗讬 讚讗拽砖讬谞谉 讜讛转谞谉 讘讬转 讞讚砖 讜讻讜' 拽讗讬, 讻诇讜诪专 诇讗 转讬拽砖讬 诇讱 诪讬专讬讚转 讙砖诪讬诐 讘讚讗讬转 诇讬讛 诇讚讬讚讬讛 讗专注讗 讗讜 讘谞讛 讘讬转 讞讚砖, 讚拽爪讘讜 砖诇 讚讘专 讻讱 讛讜讗 讚讻诇 讟讜讘讛 讚讗讬转 诇讛讜 诇讗讞专讬谞讬 讘讛讚讬 讛讟讜讘 讜讛诪讟讬讘, 讛讗 讚诇讬转 诇讛讜 讗讞专讬谞讬 讘讛讚讬讛 砖讛讞讬讬谞讜.



砖讬谞讜讬 讬讬谉 讗讬谉 爪专讬讱 诇讘专讱. 讗讘诇 诪讘专讱 讛讜讗 讛讟讜讘 讜讛诪讟讬讘, 讜讗住讬拽谞讗 讚讜拽讗 讘讚讗讬讻讗 讘谞讬 讞讘讜专讗 讚砖转讜 讘讛讚讬讛, 讜讛讜讗 讛讚讬谉 讗砖转讜 讜讘谞讬讜. 讜讛讗 讚诪讘专讱 注诇 砖讬谞讜讬 讬讬谉 讘讬谉 讚讘转专讗 注讚讬祝 诪拽诪讗 讘讬谉 讚拽诪讗 注讚讬祝 诪讘转专讗, 讚讗讬谞讜 诪讘专讱 讗诇讗 讗专讘讜讬 讛讬讬谉, 讻专讘讬 讚讛讜讛 诪讘专讱 讗讻诇 讞讘讬转讗 讜讞讘讬转讗. 讗讘诇 专讘谞讜 砖诇诪讛 讝"诇 讻转讘: 砖转讛 讬讬谉 讘住注讜讚讛 讜讛讘讬讗讜 诇讜 讬讬谉 讗讞专 讟讜讘 诪谉 讛专讗砖讜谉. 讜讛专讗砖讜谉 谞专讗讛 注讬拽专.



讘谞讛 讘讬转 讞讚砖 讜拽谞讛 讻诇讬诐 讞讚砖讬诐. 讬专讜砖诇诪讬 (讛"讙): 诇讗 住讜祝 讚讘专 讞讚砖讬诐 讗诇讗 讗驻讬诇讜 砖讞拽讬诐 讞讚砖讬诐 讛谉 诇讜. 讜讻转讘 讛专讗讘"讚 讝"诇 讚讞讚砖讬诐 讚谞拽讟 诇诪注讜讟讬 诪讻专谉 讜讞讝专 讜拽谞讛 讗讜转谉,      讻诪讜 砖讗诪专讜 (住讜讟讛 诪讘, 讗) 讘讗砖讛 讞讚砖讛 诇诪注讜讟讬 诪讞讝讬专 讙专讜砖转讜 砖讗讬谞讜 讞讜讝专 注诇讬讛 诪注讜专讻讬 讛诪诇讞诪讛. 讜讘专讻讛 讝讜 诪讘专讱 讗讜转讛 诪砖注转 拽谞讬讛 讗祝 注诇 驻讬 砖注讚讬讬谉 诇讗 谞砖转诪砖 讘讛谉, 砖讗讬谉 讛讘专讻讛 讗诇讗 注诇 砖诪讞转 讛诇讘 砖讛讜讗 砖诪讞 讘拽谞讬讬转谉 讗讜 讘讘谞讬讬谞谉, 讻讚专讱 砖讛讜讗 诪讘专讱 注诇 讛讙砖诪讬诐 诪砖注转 讬专讬讚转谉 讗注"驻 砖讗讬谉 讛谞讗转谉 谞讬讻专转 诪讬讚. 讜讻谉 谞专讗讛 诪谉 讛讬专讜砖诇诪讬 讚讙专住讬谞谉 讛转诐: 拽谞讛 讗讜诪专 砖讛讞讬讬谞讜, 谞讬转谉 诇讜 讘诪转谞讛 讗讜诪专 讘专讜讱 讛讟讜讘 讜讛诪讟讬讘, 诇讘砖 讗讜诪专 讘专讜讱 诪诇讘讬砖 注专讜诪讬诐. 讜讗注"驻 砖讬砖 讘讬专讜砖诇诪讬 讝讛 拽爪转 砖讗讬谉 谞专讗讛 讻谉 诪谉 讛讙诪专讗, 砖讗讬谉 讞诇讜拽 讘讙诪专讬谉 讘讬谉 拽讜谞讛 诇讘讬谉 砖谞转谉 诇讜 讘诪转谞讛, 讗诇讗 讘讬谉 讛讬讻讗 讚讗讬转 诇讬讛 砖讜转驻讗 诇讚诇讬转 诇讬讛 砖讜转驻讗. 讜讻谉 讚注转 讛专讗讘"讚 讝"诇.





专讬讟讘"讗

讗诪专 专讘 驻驻讗 讛讬诇讻讱 谞讬诪专讬谞讛讜 诇转专讜讜讬讬讛讜. 讬砖 诪驻专砖讬诐 讚讗诪讗讬 讚诪住讬讬诐 讘讛 专' 讬讜讞谞谉 拽讗讬 讻诇讜诪专 讚谞讬诪讗 讚专讘 讬讛讜讚讛 讜专' 讬讜讞谞谉. 讜诇讗 谞讛讬专 讚讻讬讜谉 讚诇讗 驻诇讬讙 专' 讬讜讞谞谉 讗诇讗 住讬讜诪讬 诪住讬讬诐 诇讬讻讗 诇诪讬诪专 讛讻讬, 诇讻讱 谞专讗讛 讚讗讞转讬诪讛 拽讗讬 讻诇讜诪专 讚谞讬诪讗 专讜讘 讛讛讜讚讗讜转 讜讗诇 讛讛讜讚讗讜转. 讜专讜讘 讛讛讜讚讗讜转 专讬讘讜讬 讛讛讜讚讗讜转 拽讗诪专 讜讻注讬谉 讝讛 讗谞讜 注讜砖讬谉 砖讗讜诪专讬诐 诪讛讜诇诇 讘专讜讘 讛转砖讘讞讜转 讜讗诇 讛讛讜讚讗讜转. 讜诪"诪 转诪讬讛 讛讬讗 砖谞讝讻讬专 专讜讘 讛讛讜讚讗讜转 讻诇诇 讜注讜讚 讻讬讜谉 讚专讘讗 讚讞讬 诇讛 诇讬讻讗 诇诪讬诪专 讛讬诇讻讱 谞讬诪专讬谞讛讜 讜讻讜': 



讗讬 讘注讬转 讗讬讚讬 讜讗讬讚讬 讚讞讝讗 诪讞讝讗 讜诇讗 拽砖讬讗 讛讗 讚讗讬转 诇讬讛 讗专注讗 诇讚讬讚讬讛 讛讗 讚诇讬转 诇讬讛 讗专注讗 诇讚讬讚讬讛. 讗讬转 诇讬讛 讗专注讗 讛讟讜讘 讜讛诪讟讬讘 诇讬转 诇讬讛 诪讜讚讬诐 讗谞讞谞讜 诇讱. 讜诪讬讛讜 讻诇 讛讬讻讗 讚砖诪注 诪砖诪注 诪讘专讱 讛讟讜讘 讜讛诪讟讬讘 讚讛讬讬谞讜 注诇 讘砖讜专讜转 讟讜讘讜转 讚诇讗 谞讚讬 诪讗讜拽讬诪转讗 讚诪注讬拽专讗 讗诇讗 诪砖讜诐 讚讛讬讬谞讜 注诇 讘砖讜专讜转 讟讜讘讜转 讗讘诇 讜讚讗讬 驻砖讬讟讗 诪讬诇转讗 讚诪讘专讱 注诇 讛讙砖诪讬诐 讻讚砖诪注 讛讟讜讘 讜讛诪讟讬讘:



讜讻诇 讛讬讻讗 讚讗讬转 诇讬讛 讗专注讗 诇讚讬讚讬讛 讛讟讜讘 讜讛诪讟讬讘 诪讘专讱 讜讻讜' 讜讛转谞谉 讜讻讜'. 讗诇诪讗 讗讛谞讗转讬讛 讚谞驻砖讬讛 砖讛讞讬讬谞讜 诪讘专讱 讜讛"谞 讚讻讜转讛 讛讬讗: 



讛"谞 讛讗 讚诇讬转 诇讬讛 砖讜转驻讗 讘讛讚讬讛 讻诇诇 讻讚转谞讬讗 拽爪专讜 砖诇 讚讘专 注诇 砖诇讜 讜讻讜'. 讛讬诇讻讱 讙讘讬 讙砖诪讬诐 诇注讜诇诐 讞砖讬讘 讻讚讗讬转 诇讬讛 砖讜转驻讗 砖讛讻诇 砖讜转驻讬谉 讘讗讜转讛 讛谞讗讛 砖讛专讬 讛诪讟专 讬讜专讚 讗祝 讘砖讚讜转 讗讞专讬诐 讜诪砖"讛 诪讘专讱 讛讟讜讘 讜讛诪讟讬讘 讜讻谉 谞诪讬 讙讘讬 诪转 讗讘讬讜 讜讬专砖讜 讚讗讜拽讬 讘讚讗讬转 诇讬讛 讗讞讬 讚讬专转讬 讘讛讚讬讛 讗驻讬' 讻砖讛谞讬讞 讗讘讬讜 砖讚讜转 诪讜讞诇拽讜转 注住拽讬谞谉 讜讗驻"讛 拽讗诪专 讛讟讜讘 讜讛诪讟讬讘 讻讬讜谉 讚讘注讬拽专 讗讜转讛 讟讜讘讛 讬砖 诇讜 讘讛 砖讜转驻讬谉 讛讬诇讻讱 诇注讜诇诐 诇讗 诪砖讻讞转 诇讛 讘讙砖诪讬诐 砖讬讘专讱 砖讛讞讬讬讟 讜讻谉 注讬拽专. 讗讬砖转讻讞 讛砖转讗 讙讘讬 讙砖诪讬诐 讗讬转 诇讬讛 讗专注讗 诪讘专讱 讛讟讜讘 讜讛诪讟讬讘 讞讝讗 诪讞讝讗 讜诇讬转 诇讬讛 讗专注讗 诇讚讬讚讬讛 讜讗诇讜 驻讬谞讜 诪诇讗 讜讻讜' 砖诪注 诪砖诪注 讘讬谉 讗讬转 诇讬讛 讗专注讗 讘讬谉 诇讬转 诇讬讛 讗专注讗 诪讘专讱 讛讟讜讘 讜讛诪讟讬讘 讚讛讗 诪转诪讛讬谞谉 讜讗诪专讬谞谉 砖诪注 诪砖诪注 讛讬讬谞讜 讘砖讜专讜转 讟讜讘讜转 讜诇讗 诪砖讜讬 讛驻专讬砖讗 讘讬谉 讗讬转 诇讬讛 讗专注讗 诇诇讬转 诇讬讛 讚诪"诪 讻诇 讙讘讬 讙砖诪讬诐 诇讻诇 讗讞讚 讬砖 讘讛诐 转讜注诇转 讜讗讬驻砖专 讚讻诇 讚诇讬转 诇讬讛 讗专注讗 诇讚讬讚讬讛 诇讗 诪讘专讱 讛讟讜讘 讜讛诪讟讬讘 讚讻讬讜谉 讚诇讬转 诇讬讛 讗专注讗 诪讗讬 讟讜讘 讜诪讟讬讘 讗讬讻讗 讙讘讬讛 讛讬诇讻讱 诇注讜诇诐 讘讗讬转 诇讬讛 诪讘专讱 讛讟讜讘 讜讛诪讟讬讘 讚诇讬转 诇讬讛 讜讗诇讜 驻讬谞讜 讻讜' 讜讗驻讬' 讘讚砖诪注 诪讘专讱 讜讗诇讜 驻讬谞讜 讜讻谉 谞专讗讛 诪谉 讛专讘 讗诇驻住讬 讝"诇 讚诇讗 讞讬诇拽 讘讬谉 讞讝讗 诪讞讝讗 诇砖诪注 诪砖诪注 讜讻谉 讛专诪讘"诐 讝"诇. 讜谞专讗讛 讚讚讜拽讗 讚讗转讗 讟讜讘讗 讻讚讗诪专 讗讬讚讬 讜讗讬讚讬 讚讗转讗 讟讜讘讗. 讜诪讜讚讬诐 讗谞讞谞讜 诇讱 驻砖讬讟讗 讚诇讬转讛 讗诇讗 讘讚讗转讗 讟讜讘讗 讻讚讗诪专讬谞谉 讻讚讬 砖讬爪讗 讞转谉 诇拽专讗转 讻诇讛 讜讻谉 讻转讘 讛专诪讘"诐 讝"诇. 讜讗"转 讜讛讗 讗诪专讬谞谉 讘转注谞讬转 讚讛诇诇 讛讙讚讜诇 爪专讬讱 诇诪讬诪专 讜讛讬讻讬 住讙讬 讘讛谞讱 讘专讻讜转 讬砖 诇讜诪专 讛转诐 讻砖讛转注谞讜 注诇讬讛诐 讛讻讗 讘砖诇讗 讛转注谞讜 讜诪讚讗诪专讬谞谉 讚注诇 砖诇讜 讗讜诪专 砖讛讞讬讬谞讜 诪砖诪注 讚诇讬讻讗 讛讟讜讘 讜讛诪讟讬讘 讜诪砖"讛 讗拽砖讬谞谉 诪诪转 讗讘讬讜 讜讬专砖讜 讚诪讘专讱 讛讟讜讘 讜讛诪讟讬讘. 讜讗住讬拽谞讗 讚诇注讜诇诐 诇讬讻讗 讛讟讜讘 讜讛诪讟讬讘 讗诇讗 讘讚讗讬讻讗 讗讞专讬谞讬 讞诇拽 讘讗讜转讛 讟讜讘讛 讘讛讚讬讛 讜讻讬 诪讘专讻讬谞谉 讗砖讬谞讜讬 讬讬谉 讛讟讜讘 讜讛诪讟讬讘 讚讜拽讗 讚讗讬讻讗 讗讞专 讚砖转讬 讘讛讚讬讛 讜讛"讛 诇讗砖转讜 讜讘谞讬讜 讛讗 诇讗讜 讛讻讬 诇讗 诪讘专讱 诪讬讚讬 讜诇讗 砖讬讬讱 砖讛讞讬讬谞讜 讙讘讬 讬讬谉 讻诇诇: 



讜砖讬谞讜讬 讬讬谉 驻讬专砖"讬 讝"诇 讬讬谉 讗讞专 讟讜讘 诪谉 讛专讗砖讜谉. 讜专"转 讝"诇 住讜讘专 讗驻讬' 讙专讜注 讚注诇 专讘讜讬 讛讟讜讘讛 讛讜讗 诪讘专讱 讛讟讜讘 讜讛诪讟讬讘. 讜讘讬专讜砖诇诪讬 驻' 讻讬爪讚 诪讘专讻讬谉 谞诪讬 讗诪专讬谞谉 专讘讬 注诇 讻诇 讞讘讬转 砖讛讬讛 驻讜转讞 讛讬讛 讗讜诪专 讛讟讜讘 讜讛诪讟讬讘. 讜讗注驻"讬 砖注讚讬讬谉 讗讬谞讜 讬讜讚注 讗诐 讟讜讘 讛讜讗 讗诐 诇讗讜 [讜讻谉 讻砖讘讗] 诇讜 专讘讜讬 讬讬谉 讘住注讜讚讛 注诇 讚注转 诇砖转讜转 讗注驻"讬 砖讗讬谞讜 砖讜转讛 注讻砖讜 诇讗诇转专. 讜讻转讘 讛专讗讘"讚 讝"诇 讘驻' 讻讬爪讚 讚讛"讛 诇驻转 讬驻讛 诪谉 讛专讗砖讜谞讛 讜注诇 讻诇 诪砖拽讛 讟讜讘 诪谉 讛专讗砖讜谉 诪讘专讱 讛讟讜讘 讜讛诪讟讬讘 讜讻谉 讚注转讜 讘讘讬专讱 注诇 讛讬讬谉 讜讘讗讜 诇讜 诪砖拽讬谉 讗讞专讬诐. 讗讘诇 讘转讜住驻讜转 讻转讘讜 讘驻讬专讜砖 讚讘驻转 诇讬讻讗 讛讟讜讘 讜讛诪讟讬讘: 



砖讬谞讜讬 诪拽讜诐 爪专讬讱 诇讘专讱. 驻讬专砖 讘讬专讜砖诇诪讬 驻' 讻讬爪讚 讗驻讬' 讛转讞讬诇 诇讗讻讜诇 讘爪讚 诪讝专讞讛 砖诇 转讗谞讛 讜讘讗 诇讗讻讜诇 讘诪注专讘讛 爪专讬讱 诇讘专讱 诇讻转讞诇讛:



讘谞讛 讘讬转 讞讚砖 讜拽谞讛 讻诇讬诐 讞讚砖讬诐 讗讜诪专 砖讛讞讬讬谞讜. 驻讬专讜砖 诇讗讜 讚讜拽讗 讞讚砖讬诐 讚讛"讛 诇拽讜谞讛 砖讞拽讬诐 讚讞讚砖讬诐 讛诐 诇讜 讜谞拽讟 讞讚砖讬诐 诇讗驻讜拽讬 诪讻专讛 讜拽谞讗讛 讜讻讚讗诪专讬谞谉 谞诪讬 讙讘讬 注讜专讻讬 讛诪诇讞诪讛 讻讬 讬拽讞 讗讬砖 讗砖讛 讞讚砖讛 诇诪注讜讟讬 讙专砖讛 讜讛讞讝讬专讛 讜讛讻讬 讗讬转讗 讘讛讚讬讗 讘讬专讜砖诇诪讬. 讜讘专讻讛 讝讜 讬砖 讗讜诪专讬诐 砖讗讬谞讜 诪讘专讱 讗讜转讛 注讚 砖讬砖转诪砖 讘讚讘专 注讚 砖讬讚讜专 讘讘讬转 讜讬诇讘讜砖 讛讻诇讬诐: 



讛讻讬 讙专住讬谞谉 讗诪专 专讘 讛讜谞讗 诇讗 砖谞讜 讗诇讗 砖讗讬谉 诇讜 讻讬讜爪讗 讘讛谉 讗讘诇 讬砖 诇讜 讻讬讜爪讗 讘讛谉 讗讬谉 爪专讬讱 诇讘专讱 诪驻谞讬 砖讛谞讗转讜 诪讜注讟转. 讜专' 讬讜讞谞谉 讗诪专 讗驻讬诇讜 讬砖 诇讜 爪专讬讱 诇讘专讱. 讚讗注驻"讬 砖讬砖 诇讜 讘讬专讜砖讛 诪"诪 讛谞讗转讜 讙讚讜诇讛 注诇 讗诇讜 砖讛讜讗 拽讜谞讛. 诪讻诇诇 讚讻讬 拽谞讛 讜讞讝专 讜拽谞讛 讻讬讜谉 砖讬砖 诇讜 讻诇讬 讗讞专 砖拽谞讛 讛讜讗 注爪诪讜 讗讬谞讜 爪专讬讱 诇讘专讱 讚讗驻讬' 专' 讬讜讞谞谉 诇讗 讗诪专讛 讗诇讗 诪驻谞讬 讛拽谞讬讛. 诇讬砖谞讗 讗讞专讬谞讗 讗诪专讬 诇讛 诇讗 砖讗谞讜 讗诇讗 砖诇讗 拽谞讛 讜讞讝专 讜拽谞讛 讻讬讜爪讗 讘讝讛 讗讘诇 拽谞讛 讜讞讝专 讜拽谞讛 讻讬讜爪讗 讘讝讛 讜讛讜讗 注讚讬讬谉 讘讬讚讜 讗讬谉 爪专讬讱 诇讘专讱 讜专' 讬讜讞谞谉 讗诪专 讗驻讬' 拽谞讛 讜讞讝专 讜拽谞讛 爪专讬讱 诇讘专讱 讚注诇 讻诇 讻诇讬 砖拽讜谞讛 诪讞讚砖 讛谞讗转讜 诪转专讘讬转. 诪讻诇诇 讚讻讬 讬砖 诇讜 讻讬讜爪讗 讘讜 砖诇讗 拽谞讗讛 讚讘专讬 讛讻诇 讜讗驻讬' 专讘 讛讜谞讗 诪讜讚讛 讚诪讘专讱. 讜拽讬讬"诇 讻诇讬砖谞讗 讘转专讗 讜讻专' 讬讜讞谞谉 讚讗驻讬' 拽谞讛 讜讞讝专 讜拽谞讛 爪专讬讱 诇讘专讱 讜讻谉 驻住拽讜 讛转讜住驻讜转 讜讛专讗讘"讚 讝"诇. 讘讚专' 诪讗讬专 讙专住讬谞谉 讜讬砖 诇讜 讻讬讜爪讗 讘讛谉 讗讬谉 爪专讬讱 讜讘讚专' 讬讛讜讚讛 讘讬谉 讻讱 讜讘讬谉 讻讱 爪专讬讱: 讗诇讗 专' 讬讜讞谞谉 讚讗诪专 讻诪讗谉. 讚讛讗专' 讬讛讜讚讛 讚讜拽讗 讬砖 诇讜 拽讗诪专 讜诇讗 讘拽谞讛 讜讞讝专 讜拽谞讛:





讛诪讗讬专讬

讛专讜讗讛 讞诪讛 讘转拽讜驻转讛 讜诇讘谞讛 讘转拽讜驻转讛 讻讜讻讘讬诐 讘诪砖诪专讜转诐 讜诪讝诇讜转 讻住讚专谉 讗讜诪专 讘专讜讱 注讜砖讛 讘专讗砖讬转, 讜注谞讬谉 讞诪讛 讘转拽讜驻转讛 讛讜讗 砖专讜讗讛 讘讬讜诐 转拽讜驻转 谞讬住谉 砖诇 转讞诇转 诪讞讝讜专 砖诇 讻"讞 砖谞讛 讜讛讜讗 讛谞拽专讗 诪讞讝讜专 讙讚讜诇 砖讘砖注讛 讝讜 专"诇 讘住讜祝 诪讞讝讜专 讙讚讜诇 讞诪讛 讞讜讝专转 诇谞拽讜讚讛 专讗砖讜谞讛 砖讘讛 谞转诇讜 讛诪讗讜专讜转 诪转讞诇讛 讜讛讜讗 讘转讞诇转 诇讬诇 讚' 讜讛讚讘专 讬讚讜注 砖讘讻诇 讚' 转拽讜驻讜转 诪讙' 诇讙' 讞讚砖讬诐 讜讻诇 转拽讜驻讛 谞讚讞讬转 讗讞专 讞讘专转讛 讝' 砖注讜转 讜诪讞爪讛, 谞诪爪讗转 讚讞讬讬转讛 讘讻诇 砖谞讛 诇' 砖注讜转 讜谞诪爪讗转 诇讚' 砖谞讬诐 砖讛讜讗 诪讞讝讜专 拽讟谉 砖诇 砖诪砖 拽"讻 砖注讜转 砖讛诐 讛' 讬诪讬诐 讜谞拽专讗 诪讞讝讜专 拽讟谉 诪驻谞讬 砖讘讻诇 诪讚' 砖谞讬诐 诇讚' 砖谞讬诐 讘讗讛 转拽讜驻转讜 讘转讞诇转 讛诇讬诇讛 讜讗诐 转讞砖讜讘 砖讛讬讗 讘讗讛 转讞诇讛 讘转讞诇转 诪讛诇讱 砖讘转讗讬 砖讛讜讗 诪砖诪砖 讘转讞诇转 专讘讬注讬, 讜转讚注 讞砖讘讜谉 讻爪谞"砖 讞诇"诐 专讗砖讬 诇讬诇讜转 讜讞诇"诐 讻砖谞"抓 诇专讗砖讬 讬诪讬诐, 讜住讚讜专 诪讛诇讻谉 讻诇"砖 爪诪讞"谉 讬注诇讛 讘讬讚讱 讞砖讘讜谉 讝讛 讘诪讻讜讜谉 讜诪讞讝讜专 讙讚讜诇 砖诇 讻"讞 砖谞讬诐 讬砖 讘讜 讝' 诪讞讝讜专讬诐 拽讟谞讬诐 讜讗诐 讛专讗砖讜谉 讛讬转讛 讘谞拽讜讚转讛 讘转讞诇转 讚' 转讞诇转 讛砖谞讬 讘转讞诇转 讬讜诐 讘' 讜砖诇讬砖讬 讘转讞诇转 讬讜诐 讝' 讜专讘讬注讬 讘转讞诇转 讬讜诐 讛' 讜讞诪砖讬 讘转讞诇转 讬讜诐 讙' 讜砖砖讬 讘转讞诇转 讬讜诐 讗', 讜砖讘讬注讬 讘转讞诇转 讬讜诐 讜', 讜砖诪讬谞讬 砖讛讜讗 住讜祝 讻"讞 讘转讞诇转 讬讜诐 讚' 砖讛讬讗 讛谞拽讜讚讛 讛专讗砖讜谞讛, 讜讬"诪 讘转拽讜驻转讛 讘讘讛讬专讜转讛, 讜注谞讬谉 诇讘谞讛 讘转拽讜驻转讛 讻砖讞讜讝专转 讘讻诇 讞讚砖 讜讞讚砖 讘谞拽讜讚转讛 诇转讞诇转 诪讝诇 讟诇讛 砖讗讬谞讜 谞讜讟讛 注讚讬讬谉 诇爪驻讜谉 讗讜 诇讚讘专讬诐 讜讻讜讻讘讬诐 讘诪砖诪专讜转诐 讻砖讛砖诇讬诪讜 讻诇 讻讜讻讘 诪讛' 讻讜讻讘讬诐 讛谞砖讗专讬诐 诪讛诇讻谉, 讜讞讝专讜 讻谞讙讚 转讞诇转 诪讝诇 讟诇讛 诇诪讬 砖诪讻讬专 讗转 讚专讻讬讛谉 讜诪讝诇讜转 讘注转诐 讛讜讗 讘谞拽讜讚讛 砖讟诇讛 注讜诇讛 诪爪讚 讛诪讝专讞 砖讛讜讗 讛诪爪讜讬讬专 讘砖讻诇 讘专讗砖 讛注讙诇讛:



讛诪砖谞讛 讛专讘讬注讬转 注诇 讛讙砖诪讬诐 讜讻讜' 讝讛讜 注谞讬谉 讛诪砖谞讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉, 诪讛 砖讗诪专 讘诪砖谞讛 讝讜 砖注诇 讛讙砖诪讬诐 讛讜讗 讗讜诪专 讛讟讜讘 讜讛诪讟讬讘 讚专讻讬诐 讞诇讜拽讜转 讬砖 讘讛, 讜驻住拽 讛讚讘专讬诐 讻讱 讛讜讗 讬专讚讜 讙砖诪讬诐 讜讬砖 诇讜 诇讝讛 拽专拽注 砖诪拽讘诇 转讜注诇转 讘讙砖诪讬诐 讗诇讜 讜讗讬谉 诇讜 砖讜转祝 讘讗讜转讜 拽专拽注 讗诇讗 砖讛讜讗 砖诇讜 诇讘讚讜 诪讘专讱 砖讛讞讬讬谞讜 讜讗诐 讗讬谉 诇讜 拽专拽注 诇讘讚讜讗诇讗 砖讬砖 诇讜 拽专拽注 讘砖转讜祝 讗讞专讬诐 诪讘专讱 讛讟讜讘 讜讛诪讟讬讘, 讜讗诐 讗讬谉 诇讜 拽专拽注 讻诇诇 诇讗 讘讬讞讜讚 讜诇讗 讘砖转讜祝 诪讘专讱 诪讜讚讬诐 讗谞讞谞讜 诇讱 注诇 讻诇 讟驻讛 讜讟驻讛 砖讛讜专讚转 诇谞讜 讜讗诇讜 驻讬谞讜 诪诇讗 砖讬专讛 讜讻讜', 讗讬谉 讗谞讜 诪住驻讬拽讬诐 讜讻讜', 注诇 讛讟讜讘讜转 砖注砖讬转 注诐 讗讘讜转讬谞讜 讜注诪谞讜 讘讗"讬 讗诇 讛讛讜讚讗讜转, 讜讗注"驻 砖讛讜讝讻专 讘讙诪' 专讜讘 讛讛讜讚讗讜转 讜讛拽' 讘讛 专讜讘 讛讛讜讚讗讜转 讜诇讗 讻诇 讛讛讜讚讗讜转 讜转讬专抓 讘讛 讗诇讗 讗讬诪讗 讗诇 讛讛讜讚讗讜转, 讜讗诪专 专讘 驻驻讗 讛讬诇讻讱 谞诪专讬谞讛讜 诇转专讜讬讛讜, 诇讗 注诇 专讜讘 讛讛讜讚讗讜转 讜讗诇 讛讛讜讚讗讜转 讗诪专讛, 砖诪讗讞专 砖讛讜讗 讗讜诪专 讗诇 讛讛讜讚讗讜转 专讜讘 讛讛讜讚讗讜转 诪讛 讟讬讘讜 讗诇讗 砖讛讜讗 讞讜讝专 注诇 诪讛 砖讗诪专 转讞诇讛 诪讜讚讬诐 讗谞讞谞讜 诇讱 讜讻讜' 讜专' 讬讜讞谞谉 诪住讬讬诐 讘讛 讜讗诇讜 驻讬谞讜 讜讻讜' 讜注诇 讗诇讜讗诪专 谞讬诪专讬谞讛讜 诇转专讜讜讬讛讜 讜讬"诪 专讜讘 讛讛讜讚讗讜转 讜讗诇 讛讛讜讚讗讜转, 讜讗注"驻 砖讛住讜讙讬讗 诪讜讻讞转 讻谉 砖讗讬谉 诇讜诪专 谞讬诪专讬谞讛讜 诇转专讜讬讬讛讜 讗诇讗 讘诪讛 砖讬砖 讘讜 诪讞诇讜拽转 诪"诪 讛讚讘专讬诐 讝专讬诐, 讜讬砖 讙讜专住讬诐 谞讬诪专讬谞讛讜 诇讻诇讛讜, 讜诪驻专砖讬诐 讻驻讬' 讛专讗砖讜谉, 讜讬"诪 谞诪专讬谞讛讜 诇转专讜讬讬讛讜 专讜讘 讛讛讜讚讗讜转 讜讗诇 讛转砖讘讞讜转, 讜讻谉 讬"诪 讗诇 讛讛讜讚讗讜转 讘专讜讘 讛讛讜讚讗讜转, 讜驻讬专讜砖讜 讘讞砖讬讘讜转 讛讛讜讚讗讜转 讻诇讜诪专 讘讛讜讚讗讜转 谞讻讘讚讜转 讜诪砖讜讘讞讜转, 讜讬砖 诇驻专砖 专讜讘 讻诪讜 转讗专 注诇 讙讝专转 诇讞诐 讞讜诐, 讜驻讬' 谞诪专讬谞讛讜 诇转专讜讬讬讛讜 讻诇讜诪 讜诇讗 讻诪讜 砖讗转讛 诪讘讬谉 专讜讘 讛讛讜讚讗讜转 讜诇讗 讻诇 讛讛讜讚讗讜转 讗诇讗 砖讛讜讗 转讜讗专 讻诪讜 专讜讘 讛讛讜讚注讜转:



讛讬讛 诇讜 拽专拽注 讘砖转讜祝, 讬砖 诪讬 砖讗讜诪专 砖讗诐 讗讬谉 讛砖讜转驻讬诐 讘诪拽讜诐 讗讞讚 讗讬谉 讗讞讚 诪讛诐 诪讘专讱 讛讟讜讘 讜讛诪讟讬讘, 诇讗 讛讬讛 讛讜讗 讘诪拽讜诐 砖讛讙砖诪讬诐 讬讜专讚讬诐 讗诇讗 砖谞转讘砖专 诪驻讬 讛砖诪讜注讛 砖讬专讚讜 讙砖诪讬诐 讘诪拽讜诪讜 讛专讬 讛讜讗 讻砖讗专 讘砖讜专讜转 讟讜讘讜转 讜诪讘专讱 讛讟讜讘 讜讛诪讟讬讘, 讚讘专讬诐 讗诇讜 讻诇谉 讬专讗讛 讚讜拽讗 讘讙砖诪讬诐 砖诪讙讬注 诪讛诐 讛谞讗讛 讜转讜注诇转, 讬砖 诪讞讚砖讬诐 讘住讜讙讬讗 讝讜 讘诪讛 砖转讬专爪讜 讘讛 讛讗 讚讗讬讻讗 讗讞专讬谞讬 讘讛讚讬讗 讛讚 讚诇讬讻讗 讜讻讜', 讗讬谞讜 讞讜讝专 注诇 讛讙砖诪讬诐 讗诇讗 注诇 讘谞讛 讘讬转 讞讚砖 讜讻诇讬诐 讞讚砖讬诐 讗讘诇 讛讙砖诪讬诐 讛专讬 转讜注诇转 诪讙讬注 诇讻诇 讛注讜诇诐 讜注诇 讻诇 驻谞讬诐 讗讬讻讗 讗讞专讬谞讬 讘讛讚讬讛, 讜讗讬谉 讘讛诐 砖讛讞讬讬谞讜 诇注讜诇诐 讜讚讜诪讬讗 讚诪转 讗讘讬讜 讜讛讜讗 讬讜专砖讜 讚讗讬 讗讬讻讗 讗讞讬 诪讘专讱 讛讟讜讘 讜讛诪讟讬讘 讗讱 讘砖讛谞讬讞 诇讛诐 砖讚讜转 诪讞诇拽讜转:



诪讗讬诪转讬 诪讘专讱 注诇 讛讙砖诪讬诐, 诪砖讬爪讗 讞转谉 诇拽专讗转 讻诇讛 专"诇 砖讘砖讟讬驻转 讛诪讬诐 讬讜专讚转 谞讜驻诇转 注诇 讛诪讬诐 讜诪讘注讘注转讛:



讗讞专 砖讘讬讗专谞讜 砖注诇 讟讜讘讛 讛讘讗讛 诇讜 讘砖转讜祝 诪讘专讱 讛讟讜讘 讜讛诪讟讬讘 讜注诇 讛讘讗讛 讘讬讬讞讜讚 诪讘专讱 砖讛讞讬讬谞讜 讗诪专讜 诇讜 诪转 讗讘讬讜 讜讛讜讗 讬讜专砖讜 诪讘专讱 注诇 诪讬转转讜 讚讬讬谉 讛讗诪转 讜注诇 讬专讜砖转讜 讗诐 讬砖 诇讜 讗讞讬诐 诪讘专讱 讛讟讜讘 讜讛诪讟讬讘, 讜讗诐 讗讬谉 诇讜 讗讞讬诐 诪讘专讱 砖讛讞讬讬谞讜, 讗诪专讜 诇讜 讬诇讚讛 讗砖转讜 讝讻专 讛讜讗讬诇 讜讗祝 讗砖转讜 谞讛谞讬转 讘讝讛 诪讘专讱 讛讟讜讘 讜讛诪讟讬讘:



讛讬讜 讘住注讜讚讛 讜讘讗 诇讛诐 砖谞讜讬 讬讬谉 讛讜讗讬诇 讜讬砖 砖诐 讘谞讬 讞讘讜专讛 讗讜 讗砖转讜 讜讘谞讬讜 诪讘专讱 讛讟讜讘 讜讛诪讟讬讘 讜讗诐 讗讬谉 讗讚诐 注诪讜 讗讬谞讜 诪讘专讱 讻诇讜诐, 讛讬讛 讬讬谉 讛专讗砖讜谉 讞讚砖 专"诇 转讜讱 诪' 讬讜诐 讜讛砖谞讬 讬砖谉 讬转讘讗专 讘转诇诪讜讚 讛诪注专讘 砖诪讘专讱 注诇 讛砖谞讬 讘"驻 讛讙驻谉 讜讛讟讜讘 讜讛诪讟讬讘, 讬砖 诪讬 砖讗讜诪专 讜讻谉 讗祝 讘砖谞讜讬 驻转 砖爪专讬讱 诇讘专讱 讛讟讜讘 讜讛诪讟讬讘, 讜讞讻诪讬诐 讛爪专驻转讬诐 讞讜诇拽讬诐 讘讻讱 讛讜讗讬诇 讜转拽讜谞讜 讘讬讚 讗讚诐:



讘专讻讛 讝讜 砖诇 砖谞讜讬 讬讬谉 讗讞专讜谞讬 讛专讘谞讬诐 驻讬' 讘讛 砖讗祝 讗诐 讛讬讛 讛砖谞讬 驻讞讜转 诪讛专讗砖讜谉 诪讘专讱 讛讟讜讘 讜讛诪讟讬讘 砖诇 讛砖驻注转 讛讟讜讘 讛讜讗 诪讘专讱, 讜诪讘讬讗讬诐 专讗讬讛 诪诪讛 砖讗诪专讜 注诇 专' 讗讻诇 讞讘讬转讗 讜讞讘讬转讗 诪讘专讱 讜讜讚讗讬 讗讬 讗驻砖专 诇讻诇 讛讞讘讬讜转 诇讛讬讜转 讝讜 讗讞专 讝讜 诪注讜诇讛 诪砖诇驻谞讬讛, 讜讬砖 讞讜诇拽讬诐 讘讚讘专 讜讝讜讛 砖讛讘讬讗讜讛 诪诪讛 砖讗诪专讜 讗讻诇 讞讘讬转讗 讜讞讘讬转讗 讜讻讜' 驻讬专讜砖讜 讗讻诇 讞讘讬转讗 砖讛讬讗 诪注讜诇讛 诪讞讘专转讛 讜注诇 讛专讜讘 讻诇 砖讗讚诐 讘讗 诪砖讜诇讬 讞讘讬转 诇讛转讞诇转讛 讜讚讗讬 诪注讜诇讛 讛讜讗 诪谉 讛讗讞专 讜讻谉 谞专讗讛 诇讬, 讛讘讬讗讜 诇讜 砖讻专 讜讻讘专 讘专讻讜 注诇 讛讬讬谉 砖谞驻讟专 讛砖讻专 讘讘专讻转讜 讬砖 讗讜诪专 砖讗祝 注诇 讝讛 诪讘专讱 讛讟讜讘 讜讛诪讟讬讘 讜讗讬谉 讛讚讘专讬诐 谞专讗讬谉, 砖讻专 讜讗讞专 讻讱 讬讬谉 讛讜讗讬诇 讜讗讬谉 讘专讻转 砖讻专 驻讜讟专转 讗转 砖诇 讬讬谉 讬砖 讗讜诪专 砖讗讬谉 诪讘专讱 讛讟讜讘 讜讛诪讟讬讘 注诇 讛讬讬谉, 讜讻谉 讬专讗讛 诇讬 (讞住专):



爪专讬讱 砖转讚注 砖讝讛 砖讘讬讗专谞讜 砖讛讘讜谞讛 讘讬转 讗讜诪专 砖讛讞讬讬谞讜 诇讗 住讜祝 讚讘专 讘讘讜谞讛 讘讬转 讞讚砖 讗诇讗 讗祝 讘拽讜谞讛 讘讬转 讬砖谉 讛讜讗讬诇 讜讞讚砖 讛讜讗 诇讜, 讜讻谉 讘拽谞讛 讻诇讬诐 诇讗讜 讚讜拽讗 讞讚砖讬诐 讗诇讗 讗驻讬诇讜 讬砖谞讬诐 讛讜讗讬诇 讜讞讚砖讬诐 讛诐 诇讜, 讜讻谉 驻讬' 讘转诇诪讜讚 讛诪注专讘, 讜谞住讞 讚讘专讬讛诐 诇讗 住讜祝 讚讘专 讞讚砖讬诐 讗诇讗 讗驻讬诇讜 讛诐 砖讞拽讬诐 讞讚砖讬诐 讛诐 诇讜, 讜讻转讘讜 讙讚讜诇讬 讛诪驻专砖讬诐 砖诇讗 转驻住 诇砖讜谉 讞讚砖讬诐 讗诇讗 诇诇诪讚 砖诪"诪 讛讬讜 讻诇讬诐 讗诇讜 砖诇讜 讜诪讻专谉 讜讗讞专 讻讱 讞讝专 讜诇拽讞谉 讗讬谉 讻讗谉 讘专讻讛 讜讚讜讙诪转 诪讛 砖讗诪专讜 讘注讜专讻讬 诪诇讞诪讛 讗砖讛 讞讚砖讛 诇诪注讜讟讬 诪讞讝讬专 讙专讜砖转讜 砖讗讬谉 讞讝讜专 注诇讬讛 讗讘诇 讗诐 诇讗 讛讬讜 讻诇讬诐 讗诇讜 讗讜 讘讬转 讝讛 砖诇讜 讗诇讗 砖诇拽讞谉 讛谉 讞讚砖讬诐 讛谉 讬砖谞讬诐 诪讘专讱, 讜诇驻讬 诪讛 砖讬转讘讗专 讘讙诪' 讗驻讬诇讜 讬砖 诇讜 讻讬讜爪讗 讘讛谉 讜诇讗 住讜祝 讚讘专 砖讬砖 诇讜 讻讬讜爪讗 讘讛诐 诪转讜专转 讬专讜砖讛 讜讞讝专 讜拽谞讛 诇讜 讻讬讜爪讗 讘讛谉 诪讘专讱 砖讛讞讬讬谞讜, 讜讛谞住讞讗 讛诪讬讜砖专转 讘讙诪' 讗诪专 专讘 讛讜谞讗 诇讗 砖讗讬谉 诇讜 讻讬讜爪讗 讘讛谉 专"诇 诪转讜专转 讬专讜砖讛 讗讘诇 讗诐 讬砖 诇讜 讻讬讜爪讗 讘讛谉 讗讬谉 爪专讬讱 诇讘专讱 讜专' 讬讜讞谞谉 讗诪专 讗驻讬诇讜 讬砖 诇讜 讻讬讜爪讗 讘讛谉 诪讘专讱 诪讻诇诇 讚讻讬 拽谞讛 讜讞讝专 讜拽谞讛 讚讘专讬 讛讻诇 讗讬谉 爪专讬讱 诇讘专讱:





转讜住驻讜转 专讗"砖

讛讬诇讻讱 谞讬诪专讬谞讛讜 诇转专讜讜讬讬讛讜 专讜讘 讛讛讜讚讗讜转 讜讗诇 讛讛讜讚讗讜转. 砖讗诐 讛讬讛 讗讜诪专 专讜讘 诪砖诪注 专讜讘 讜诇讗 讻诇 讻讚讗诪专讬谞谉 [诪讙讬诇讛 讚祝 讟"讝.] 讜专爪讜讬 诇专讜讘 讗讞讬讜 讜诇讗 诇讻诇 讗讞讬讜 讜讗诐 讛讬讛 讗讜诪专 讗诇 讛讛讜讚讗讜转 讘诇讘讚 讛讬讛 谞专讗讛 讗诇 诪拽爪转 讛讛讜讚讗讜转 讜讬砖 诇讝讜诇转讜 诪拽爪转 讛讗讞专讜转 诇驻讬讻讱 讛讜爪专讻讜 砖转讬讛谉 专讜讘 讛讛讜讚讗讜转 讜讗诇 讛讛讜讚讗讜转:



讗诇讗 讗讬讚讬 讜讗讬讚讬 讚讗讬转 诇讬讛 诇讚讬讚讬讛 讜诇讗 拽砖讬讗 讛讗 讚讗讬转 诇讛讜 诇讗讞专讬谞讬 讘讛讚讬讛 讜讛讗 讚诇讬转 诇讛讜 诇讗讞专讬谞讬 讘讛讚讬讛. 驻讬' 讘讬转 讞讚砖 讜讻诇讬诐 讞讚砖讬诐 讚诇讬转 诇讛讜 诇讗讞专讬谞讬 讘讛讚讬讛 诪讘专讱 砖讛讞讬讬谞讜 讗讘诇 讙砖诪讬诐 讚讗讬转 诇讛讜 诇讗讞专讬谞讬 讘讛讚讬讛 砖讟讜讘转 讛讙砖诪讬诐 讛讬讗 诇讻诇 讘注诇讬 砖讚讜转 诪讘专讱 讛讟讜讘 讜讛诪讟讬讘, 讜讚诇讗 讻专' 讗诇驻住 砖驻讬' 讛"诪 讚讗讬转 诇讬讛 讗专注讗 诇讚讬讚讬' 讜讗讬讻' 砖讜转驻讗 讘讛讚讬讛 讗讘诇 诇讬讻讗 砖讜转驻讗 讘讛讚讬讛 诪讘专' 砖讛讞讬讬谞讜 讚谞专讗讛 讚诇讗 讘注讬谞谉 砖讬讛讬' 砖讜转驻讗 注诪讜 讘讟讜讘转讜 专拽 砖讬讛讬' 讘讜 讟讜讘讛 诇讗讞专讬诐 讘砖讚讜转 砖诇讛诐 讚讛讗 注诇 诪转 讗讘讬讜 讜讛讜讗 讬讜专砖讜 诪讘专讱 讛讟讜讘 讜讛诪讟讬讘 诪砖讜诐 讚讗讬讻讗 讗讞讬 讚讬专转讬 讘讛讚讬讛 讜诇讗 驻诇讬讙 讗驻讬诇讜 讞讬诇拽 谞讻住讬讜 注诇 驻讬讜:



讗注"驻 砖讗诪专讜 砖讬谞讜讬 讬讬谉 讗讬谉 爪专讬讱 诇讘专讱 讗讘诇 诪讘专讱 讛讟讜讘 讜讛诪讟讬讘. 砖讗诇讜 诇专' 讬爪讞拽 讛诇讜讬 诇诪讛 诪讘专讻讬谉 注诇 砖讬谞讜讬 讬讬谉 讛讟讜讘 讜讛诪讟讬讘 讜注诇 砖讬谞讜讬 诇讞诐 讜讘砖专 讗讬谉 诪讘专讻讬谉 讜讛砖讬讘 诪砖讜诐 讚讬讬谉 诪砖诪讞 讜注讜讚 讚诇讗 讗砖讻讞谉 砖讬专讛 讗诇讗 注诇 讛讬讬谉 讻讚讗诪专讬' 诇注讬诇 讘驻' 讻讬爪讚 [讚祝 诇"讛.] 讜讙诐 讻讬讜谉 讚讞砖讜讘 砖拽讜讘注 讘专讻讛 诇注爪诪讜 专讗讜讬 诇讘专讱 讛讟讜讘 讜讛诪讟讬讘. 讗"谞 讛讟讜讘 讜讛诪讟讬讘 注诇 讛专讜讙讬 讘讬转专 转拽谞讜讛 讛讟讜讘 砖诇讗 讛住专讬讞讜 讜讛诪讟讬讘 砖谞转谞讜 诇拽讘讜专讛 讜诇驻讬 砖讘爪专讜 讻专诪讬讛诐 讝' 砖谞讬诐 [诪讚诐 讛专讜讙讬 讬砖专讗诇] 讜讛拽讬驻讜 讻专诪讬讛诐 诪讛专讜讙讬讛谉 转拽谞讜 诇讜诪专 注诇 讛讬讬谉 [砖讛讜讗] 讻诪讜 讛讚诐:



驻专砖"讬 砖讗讬谞讜 诪讘专讱 讛讟讜讘 讜讛诪讟讬讘 讗诇讗 讗"讻 讛砖谞讬 诪砖讜讘讞 诪谉 讛专讗砖讜谉. 讜讻"驻 专砖讘"诐 讘驻' 注专讘讬 驻住讞讬诐, 讜拽爪转 诪砖诪注 讘讬专讜砖诇诪讬 讚住讜祝 讻讬爪讚 诪讘专讻讬谉 讗讘讗 讘专 专讘 讛讜谞讗 讗诪专 讬讬谉 讞讚砖 讜讬讬谉 讬砖谉 爪专讬讱 诇讘专讱 砖讬谞讜讬 讬讬谉 讗讬谉 爪专讬讱 诇讘专讱 砖讬谞讜讬 诪拽讜诐 爪专讬讱 诇讘专讱 讛讬住讞 讚注转 讛讜讬 讻诪讜 砖讬谞讜讬 诪拽讜诐, 诪砖诪注 讚讜拽讗 讬讬谉 讞讚砖 讜讬讬谉 讬砖谉 砖讛讬砖谉 诪砖讜讘讞 诪谉 讛讞讚砖 爪专讬讱 诇讘专讱 讗讘诇 砖讬谞讜讬 讬讬谉 住转诐 讗讬谉 爪专讬讱 [诇讘专讱], 诪讬讛讜 拽砖讛 诪注讜讘讚讗 讚诪讬讬转讬 讘转专 讛讻讬 专讘讬 注诇 讻诇 讞讘讬转 讜讞讘讬转 砖讛讬' 驻讜转讞 讛讬讛 诪讘专讱, 专' 讬爪讞拽 专讜讘讗 讘砖诐 专讘 讗诪专 讘专讜讱 讛讟讜讘 讜讛诪讟讬讘 讜诪住转诪讗 诇讗 讛讬讛 讘讻诇 驻注诐 讬讜转专 讟讜讘 诪讗讜转谉 砖诇驻谞讬讜, 讜诪讬讛讜 讬砖 诇讚讞讜转 讚诪住转诪讗 讗诐 讗讬谞讜 讬讜讚注 讗诐 讛讜讗 讬讜转专 讟讜讘 讗讜 讙专讜注 讬砖 诇讜 诇讘专讱 讗讘诇 讗诐 讛讜讗 讬讜讚注 砖讛砖谞讬 讙专讜注 诇讗, 讜讬"诪 讚讛讬专讜砖诇诪讬 讗讬讬专讬 讘讘专讻转 讘讜专讗 驻专讬 讛讙驻谉 讚讜诪讬讗 讚砖讬谞讜讬 诪拽讜诐 讜讛讬住讞 讚注转 讜讛"驻 讬讬谉 讞讚砖 讜讬讬谉 讬砖谉 爪专讬讱 诇讘专讱 讘驻"讛 讗讘诇 砖讬谞讜讬 讬讬谉 砖砖谞讬讛诐 讞讚砖讬诐 讗讜 砖谞讬讛诐 讬砖谞讬诐 讗讬谉 爪专讬讱 诇讘专讱 讘驻"讛 讗讘诇 砖讬谞讜讬 讬讬谉 讗诐 砖转讛 讬讬谉 讞讚砖 转讞诇讛 讜讗讞"讻 讬砖谉 爪专讬讱 诇讘专讱 讘驻"讛 讜诇讗 诪讬驻讟专 讘讘讜专讗 驻专讬 讛讙驻谉 砖讘讬专讱 注诇 讛讞讚砖 讚讞砖讬讘 讻诪讬谉 讗讞专 诇讙讘讬 讞讚砖 诇驻讬 讚讗讬砖转谞讗 讟驻讬 诇注讬诇讜讬讗 讜讛砖转讗 谞讬讞讗 讚诪讬讬转讬 讘转专 讛讻讬 [专讘讬] 注诇 讻诇 讞讘讬转 讜讞讘讬转 讛讬讛 诪讘专讱 讜拽诪转诪讛 诪讗讬 讛讬讛 诪讘专讱 讛讗 讗诪专讬' 讘砖讬谞讜讬 讬讬谉 讗讬谉 爪专讬讱 诇讘专讱 讜讛砖讬讘 诇讜 谞讛讬 讚讗讬谉 爪专讬讱 诇讘专讱 讘驻讛"讙 讻砖砖谞讬讛诐 讞讚砖讬诐 讗讜 讬砖谞讬诐 诪"诪 讛讟讜讘 讜讛诪讟讬讘 爪专讬讱 诇讘专讱:



讛转诐 谞诪讬 讚讗讬讻讗 讘谞讬 讞讘讜专讛 讚砖转讜 讘讛讚讬. 讜讬砖 砖专讜爪讬谉 诇讜诪专 讻讬讜谉 讚讛讟讜讘 讜讛诪讟讬讘 讗讬谞讜 诪讘专讱 讘讬讞讬讚 讗注"讙 讚拽讬讬"诇 讚讬讬谉 讘转讜讱 讛住注讜讚讛 讻诇 讗讞讚 诪讘专讱 诇注爪诪讜 诪"诪 讛讟讜讘 讜诪讟讬讘 讗讞讚 诪讘专讱 诇讻诇诐 讚讗诐 讛讬' 讻诇 讗讞讚 诪讘专讱 诇注爪诪讜 讛讜讬 诇讬讛 讻诇 讗讞讚 讜讗讞讚 讬讞讬讚 讜诇讗 谞讛讬专讗 讚诪讛讗讬 讟注诪讗 讚讗诪专讬谞谉 讚讘驻"讛讙 讻诇 讗讞讚 诪讘专讱 诇注爪诪讜 诪砖讜诐 讚讗讬谉 讘讬转 讛讘诇讬注讛 驻谞讜讬 讛讗讬 讟注诪讗 谞诪讬 砖讬讬讱 讘讘专讻转 讛讟讜讘 讜讛诪讟讬讘 讜讗注"讙 讚讻诇 讗讞讚 诪讘专讱 诇注爪诪讜 讻讬讜谉 讚讞讘专讜 砖讜转讛 讜谞讛谞讛 讙诐 讛讜讗 诪讬讬谉 讝讛 拽专讬谞讗 讘讬讛 讛讟讜讘 诇讚讬讚讬讛 讜讛诪讟讬讘 [诇讗讞专讬谞讬] 诪讬讚讬 讚讛讜讛 讗讗诪专讜 诇讜 讗砖转讱 讬诇讚讛 讝讻专 诪讘专讱 讛讟讜讘 讜讛诪讟讬讘 诪砖讜诐 讚讗讬讻讗 讟讜讘讛 讙诐 诇讗砖转讜 讜诪讬 诇讗 注住拽讬谞谉 砖讛讬讛 讘注诇讛 讘注讬专 讗讞专转 讘砖注讛 砖砖诪注:





诪讛专砖"讗 - 讞讬讚讜砖讬 讛诇讻讜转

讘讚"讛 讛讟讜讘 讻讜' 讚专讘讬 讘讗 诇讞诇讜拽 讻讚驻讬' 讻讜' 注讻"诇:


讘讚"讛 讜专讘讬 讬讜讞谞谉 讻讜' 讞讚砖讬诐 讛谉 诇讜 讻讜' 谞转谉 诇讜 讗讜诪专 讛讟讜讘 讜讻讜' 讜爪"注 讻讜' 讻爪"诇 讜注讬讬谉 讘专讗"砖 诇讬讬砖讘 讘讝讛 讜拽"诇:





诪讛专砖"讗 - 讞讬讚讜砖讬 讗讙讚讜转

注"讘 砖诪讬诪讬讜  讞讚讬谉 讜拽诇讬谉 讻讜' 驻讬专砖"讬 讜拽诇讬谉 诇砖拽讜诇 讘诪讗讝谞讬诐 讻讜'. 注"砖 讜注讬"诇 讜拽诇讬谉 诪诇砖讜谉 拽讜诇 砖讛讜讗 诪砖诪讬注 拽讜诇 讘诪专讜爪转讜 讜讻"讛 讘讘"专 讗讜诪专讬诐 诇讞讚拽诇 诪驻谞讬 诪讛 拽讜诇讱 讛讜诇讱 讻讜' 注"砖: 


驻专转  砖诪讬诪讬讜 驻专讬谉 讻讜'. 诪驻讜专砖 讘诪住讻转 讘讻讜专讜转 驻"讟: 


专讜讘  讛讛讜讚讗讜转 讜讗诇 讻讜'. 注讬讬谉 讟注诐 诇讝讛 讘转专"讬 讘讚讞讜拽讬诐 讜注讜讚 谞专讗讛 诇讚拽讚拽 诇诪讗讬 讚驻专讬讱 专讜讘 讛讛讜讚讗讜转 讜诇讗 讻诇 讛讛讜讚讗讜转 讜诪砖谞讬 专讘讗 讗讬诪讗 讗诇 讛讛讜讚讗讜转 诇讻讗讜专讛 讜诇驻讜诐 专讬讛讟讗 讛"诇 诇砖谞讜讬讬 讟驻讬 讗诇讗 讗讬诪讗 讻诇 讛讜讚讗讜转 讜注"讻 谞专讗讛 讚讜讚讗讬 讻讘专 讛讝讻讬专 讻诇 讛讜讚讗讜转 讘诪讛 砖讗诪专 讘转讞诇转 讛讘专讻讛 讗谞讞谞讜 诪讜讚讬诐 诇讱 注诇 讻诇 讟驻讛 讜讟驻讛 讻讜'. 讗诇讗 讚讛讜讛 诪砖诪注 注诇 讻诇 讛讜讚讗讛 诪讘专讱 讜注诇 专讜讘 讛讜讚讗讛 诇讗 讛讬讛 诪讘专讱 诪砖"讛 拽讗诪专 讚诪住讬讬诐 讘专讜讱 讗诇 专讜讘 讛讜讚讗讜转 讜驻专讬讱 讛砖转讗 讗讬 诪住讬讬诐 讘讻讱 讛讜讛 诪砖诪注 讘讛讬驻讱 讚讞讝专 诪讚讘专讬讜 讜讛"拽 专讜讘 讛讜讚讗讜转 讛诐 砖讗谞讬 诪讘专讱 讜诇讗 讻诇 讛讜讚讗讜转 讻诪讜 砖讗诪专转讬 讘转讞诇讛 注诇 讻诇 讟驻讛 讻讜' 讜诪砖谞讬 讚讗讜诪专 谞诪讬 讘讞转讬诪讛 讗诇 讛讜讚讗讜转 讚诪砖诪注 专讜讘 讜诪砖诪注 谞诪讬 讻诇 讜拽讗诪专 讛诇讻讱 谞诪专讬谞讛讜 诇转专讜讬讬讛讜 讚讗讬 诇讗 讛讜讛 讗诪专 专拽 专讜讘 讛讜讛 诪诪注讟讬谞谉 讻诇 讜讞讜讝专 诪讚讘专讬讜 讛专讗砖讜谞讬诐 讜讗讬 诇讗 讛讜讛 讗诪专 专拽 讗诇 讛讛讜讚讗讜转 诇讗 讛讜讛 诪砖诪注 讚拽讗讬 专拽 讗讻诇 讛讜讚讗讜转 砖讝讻专 讘转讞诇转 讘专讻讛 讜注"讻 诪住讬讬诐 谞诪讬 专讜讘 讛讜讚讗讜转 砖讬讛讬讛 讗诇 讛讛讜讚讗讜转 讻讜诇诇 讗转 专讜讘 讜讗转 讻诇 讜拽"诇:





专砖"砖

专砖"讬 讚"讛 讻诇 讻"讞 砖谞讬谉. 砖讘住讜祝 讻"讞 讻讜'. 诪讛 砖谞讚驻住 讘讙诇讬讜谉 砖讘转讞诇转 讛讜讗 砖讘讜砖] :





讛讙讛讜转 讬注讘"抓

讛转诐 谞诪讬 讚讗讬讻讗 讗讞讬. 谞状讘 讗注状讙 讚诇讬转 讗砖讛 讜讘谞讬诐. 讜讻讬 讗讬转 诇讬讛. 讗注状讙 讚诇讬转 诇讬讛 讗讞讬:


专砖状讬 讚状讛 谞讙讛讬 讜住讬诪谞讬讱 讚讘状讝 讛讙讗状讜. 谞"讘 住讬诪谉 讬诪讬 讛砖讘讜注 砖讛转拽讜驻讛 谞讜驻诇转 讘讛诐 讘专讗砖讬 诪讞讝讜专讬诐 拽讟谞讬诐:





讘谉 讬讛讜讬讚注

讗指诪址专 讗址讘旨址讬值讬: 讻旨指诇 注侄砖讉职专执讬诐 讜旨砖讈职诪讜止谞侄讛 砖讈职谞执讬谉, 讜址讛植讚址专 诪址讞植讝讜止专. 谞专讗讛 诇讬 讘住"讚 讟注诐 讚诪讞讝讜专 讞诪讛 讻"讞 砖谞讬诐, 讚讬讚讜注 讞诪讛 砖讜专砖讛 讘砖诐 讛讜讬"讛 讜诇讘谞讛 讘砖诐 讗讚谞"讬, 讜讬讚讜注 讻讬 讘砖诐 讛讜讬"讛 讬砖 讻"讞 讗讜转讬讜转 讘诪讬诇讜讗讜 讜诪讬诇讜讬 诪讬诇讜讗讜.



诪址讗讬 '讞执讚旨侄拽侄诇'? 讗指诪址专 专址讘 讗址砖讈执讬: 砖讈侄诪旨值讬诪指讬讜 讞址讚旨执讬谉 讜职拽址诇旨执讬谉. 谞专讗讛 诇讬 讘住"讚 讻讬 诪诇转讗 讬讚讜注讛 讘驻讬 讛注讜诇诐 诪旨值讬 讞执讚旨侄拽侄诇 讛诐 讝指讻指专 讜旨诪旨值讬 驻旨职专指转 谞职拽值讘指讛, 讜讬讚讜注 诪讛 砖讻转讜讘 讘讗讚专讗 [讝讜讛专 讗讚专讗 专讘讗 拽诪讘:] 转讗谞讗 讘爪谞讬注讜转讗 讚住驻专讗 讻诇 讚讬谞讬谉 讚诪砖转讻讞讬谉 诪讚讻讜专讗 转拽讬驻讬谉 讘专讬砖讗 讜谞讬讬讞讬谉 讘住讬驻讗 [-诇诪讚谞讜 讘住驻专讗 讚爪谞讬讗讜转讗 砖讻诇 讛讚讬谞讬诐 讛谞诪爪讗讬诐 诪讝"讗 讛诐 拽砖讬诐 讘转讞讬诇转诐 讗讘诇 讛诐 谞讜讞讬诐 讘住讜驻诐], 讜讻诇 讚讬谞讬谉 讚诪砖转讻讞讬谉 诪谞讜拽讘讗 谞讬讬讞讬谉 讘专讬砖讗 讜转拽讬驻讬谉 讘住讬驻讗 [-讜讻诇 讛讚讬谞讬诐 讛谞诪爪讗讬诐 讘谞讜拽讘讗 讛诐 谞讜讞讬诐 讘转讞讬诇转诐 讗讘诇 拽砖讬诐 讘住讜驻诐], 讜诇驻讬 讝讛 讞执讚旨侄拽侄诇 砖讛讜讗 讘讞讬谞转 讝指讻指专 诇讻讱 谞拽专讗 '讞讚 拽诇' 讚讛讬讬谞讜, 讞讚 讘专讬砖讗 讜拽诇 讘住讜驻讗, 讗讘诇 驻旨职专指转 砖讛讜讗 谞讜拽讘讗 诪讬诪讬讜 住专讬诐 讜专讘讬诐 讻谞拽讘讛 砖诪转注讘专转 讜讞讜讝专转 讜诪转注讘专转, 讜诇讻谉 驻旨职专指转 讬爪讗 拽讜讚诐, 讜讻诪讜 砖讗诪专讜 讘讙诪专讗 讛讜讗 驻旨职专指转 讚诪注讬拽专讗 砖讛讬讛 讻谉 诇住讬诪谉 讟讜讘, 讻讬 '讘转 讘转讞诇讛 住讬诪谉 讬驻讛 诇讘谞讬诐', 讜讻谉 讛讬讛 注谞讬谉 讬爪讬讗转 讘讬"注, 讚讛讘专讬讗讛 砖讛讬讗 住讜讚 谞讜拽讘讗 讬爪讗讛 拽讜讚诐 讛讬爪讬专讛 砖讛讬讗 住讜讚 讝讻专, 讜讻诪讜 讗诪专讜 专讘讜转讬谞讜 讝"诇 讘砖注专 讛驻住讜拽讬诐 驻专砖转 转讝专讬注 讘住讜讚 讗执砖旨讈指讛 诪址讝职专址注址转 转旨职讞执诇旨指讛, 讬讜止诇侄讚侄转 讝指讻指专, 讗执讬砖讈 诪址讝职专执讬注址 转旨职讞执诇旨指讛, 讬讜止诇侄讚侄转 谞职拽值讘指讛 讛讬诇讻讱 谞讜诇讚 讛讘专讬讗讛 拽讜讚诐 讛讬爪讬专讛, 讬注讬讬谉 砖诐, 讜诪讗讞专 讚讞讚拽诇 讝讻专 诇讻讱 讛砖讜转讛 诪讬诪讬讜 讬转讞讻诐, 讻讬 讛讞讻诪讛 诪爪讜讬讛 讘讝讻专讬诐, 讜讘谞砖讬诐 讗转诪专 讚注转谉 拽诇讛, 讜诇讝讛 讛址讗讬 讚旨址讞植专执讬驻值讬 讘旨职谞值讬 诪职讞讜止讝指讗, 诪执砖旨讈讜旨诐 讚旨职砖讈指转讜旨 诪址讬指讗 讚旨职讚执讙职诇址转 砖讛讜讗 讞讚拽诇.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗讬诪转 讛讜讬 讗诪专 讗讘讬讬. 讘注专讜讱 注专讱 转诪讛 诇讗 讛讬讛 诇讜 讛讙讬专住讗 讜讗讬诪转 讛讜讬 讗诪专 讗讘讬讬. 讜注"砖 讚讻转讘 讘' 驻讬专讜砖讬诐 注诇 讞诪讛 讘转拽讜驻转':





爪诇"讞

讚砖诪注 诪砖诪注 讛讬讬谞讜 讘砖讜专讜转 讟讜讘讜转 讜讬砖 诇讚拽讚拽 诇驻讬专讜砖 专砖"讬 讘讚讘专讬 讛诪转讞讬诇 讛"讙 讜讛转谞谉 讜讻讜' 砖讬砖 诇讜 砖讜转驻讜转 讘讛 砖讛专讬 讻诇 诪讬 砖讬砖 诇讜 拽专拽注 讛讜讗 注诪讜 砖讜转祝 讘讟讜讘讛 讝讜 注讬讬谉 砖诐 讜讗"讻 诇讗 诪砖讻讞转 讙砖诪讬诐 砖诇讜 诇讘讚 讜诇驻讬 讝讛 讚诇诪讗 讛讬讗 讙讜驻讛 拽诪"诇 讚讘砖讜专讜转 讚诪讘专讱 讛讟讜讘 讜讛诪讟讬讘 讛讬讬谞讜 讚讜拽讗 讚讜诪讬讗 讚讙砖诪讬诐 砖讬砖 讟讜讘讛 讙诐 诇讗讞专讬诐 注诪讜 诇讗驻讜拽讬 讛讬讻讬 砖讛讟讜讘讛 讛讬讗 诇讜 诇讘讚讜 讗讬谞讜 诪讘专讱 讛讟讜讘. 讘砖诇诪讗 诇讛专讬"祝 讚讘注讬谞谉 讚讜拽讗 砖讬讛讬' 诇讜 砖讜转驻讜转 讘讗讜转讜 讛砖讚讛 砖讬砖 诇讜 注讬讬谉 讘专讗"砖 讗"讻 诪砖讻讞转 讙诐 讘讙砖诪讬诐 砖诇讗 讬讛讬' 诇讜 砖讜转驻讜转 讜诪诪讬诇讗 诇讬讻讗 诇诪讬诪专 讚转谞讬 讙砖诪讬诐 诇讛讜专讜转 讚讘砖讜专讜转 讟讜讘讜转 讛讬讬谞讜 讚讜诪讬讗 讚讙砖诪讬诐 讚注专讘讱 注专讘讗 爪专讬讱 讚讙砖诪讬诐 讙讜驻讬讬讛讜 诪谞讗 讬讚注讬谞谉 讚诪讬讬专讬 砖讬砖 诇讜 砖讜转祝 讗讘诇 诇砖讟转 专砖"讬 拽砖讛 讜讗诪谞诐 诇驻讬 讛谞专讗讛 讘住讜讙讬讗 讝讜 讙专住讬谞谉 讘诪砖谞讛 讘讛讚讬讗 砖诇讜 讜砖诇 讗讞专讬诐 诪讘专讱 讛讟讜讘 讜讛诪讟讬讘 讜注讬讬谉 讘讚讘专讬谞讜 讘住诪讜讱 讗"讻 砖驻讬专 讛拽砖讛 砖诪注 诪砖诪注 讛讬讬谞讜 讘砖讜专讜转 讟讜讘讜转 讜讙诐 诪讛 讚讘注讬谞谉 砖讬砖 讟讜讘讛 讙诐 诇讗讞专讬诐 讙"讻 诪驻讜专砖 讘住讬驻讗 讚讘注讬谞谉 砖诇讜 讜砖诇 讗讞专讬诐. 讜注讜讚 谞诇注"讚 讚讙诐 专砖"讬 诇讗 拽讗诪专 讗诇讗 讚诇讗 诪砖讻讞转 讙砖诪讬诐 砖讬讛讬' 专拽 讟讜讘转讜 诇讘讚讜 讗讘诇 讗讬驻讻讗 砖驻讬专 诪砖讻讞转 砖讬讛讬' 讛讙砖诪讬诐 专拽 讟讜讘转 讗讞专讬诐 讜讻讙讜谉 砖讛讜讗 讗讬谉 诇讜 砖讚讛 讻诇诇 讜讗"讻 诇讗 砖讬讬讱 诇诪讬诪专 讚转谞讬 讘砖讜专讜转 讟讜讘讜转 讚讜诪讬讗 讚讙砖诪讬诐 讚讗讻转讬 讬砖 诇讟注讜转 讚注诇 讟讜讘讜转 讗讞专讬诐 诇讘讚 讙"讻 讬讘专讱 讛讟讜讘 讜诇讗 讛讜注讬诇 讛转谞讗 讘诪讛 讚驻专讟 讙砖诪讬诐:


讛讗 讚讗转讬 驻讜专转讗 讜讻讜'. 诇讻讗讜专讛 拽砖讛 讻诪讛 讞砖讬讘 驻讜专转讗 讜讻诪讛 讞砖讬讘 讟讜讘讗 讜谞专讗讛 讚驻讬专讜砖 讛讚讘专 诪讛 讚拽讗诪专 讛讗 讚讗转讗 驻讜专转讗 讛讬讬谞讜 砖诇讗 讬专讚讜 讛讙砖诪讬诐 专拽 注诇 砖讚讛 砖诇讜 讜诇讻讱 讗讬谞讜 讬讻讜诇 诇讜诪专 讛讟讜讘 讜讛诪讟讬讘 讜讛讗 讚讗转讬 讟讜讘讗 讜讬专讚讜 讙诐 注诇 砖讚讜转 讗讞专讜转 讜诪诪讬诇讗 讻诇 讘注诇讬 讛砖讚讜转 讛讛诪讛 讛诐 砖讜转驻讬诐 讘讟讜讘讛 注诪讜 讜诇讻讱 诪讘专讱 讛讟讜讘 讜讘讝讛 谞讜讻诇 诇讜诪专 砖讛专讬"祝 讗讬谞讜 讞讜诇拽 注诇 驻讬专砖 专砖"讬 讻诇诇 讜诪"砖 讛专讬"祝 讜讛"诪 讚讗讬转 诇讬' 讗专注讗 诇讚讬讚讬' 讜讗讬讻讗 砖讜转驻讜转 讘讛讚讬' 讜讻讜' 讻讜讜谞转讜 砖讬专讚讜 讛讙砖诪讬诐 讙"讻 注诇 砖讚讜转 讗讞专讬诐 讜诪讛 砖住讬讬诐 讛专讬"祝 讗讘诇 诇讬讻讗 砖讜转驻讜转 讘讛讚讬' 讛讬讬谞讜 砖讬专讚讜 讙砖诪讬诐 讜诇讗 讬专讚讜 专拽 注诇 砖讚讛 砖诇讜 讜诇讻讱 诇讬讻讗 诇讗讞专讬诐 砖讜转驻讜转 讘讛讚讬' 讘讙砖诪讬诐 讛诇诇讜. 讜讘讝讛 讛讜谞讞 诇讬 诪讛 讚拽砖讛 讚讛专讬 诇驻讬 诪讛 讚诪砖谞讬 讛讗 讚讗转讬 驻讜专转讗 讜讻讜' 诪讜讻讞 讚注诇 驻讜专转讗 讗讬谞讜 讗讜诪专 讛讟讜讘 讜讗驻讬诇讜 诇驻讬 诇诪讛 讚拽讗诪专 讜讗讘注"讗 讛讗 讜讛讗 讚讗转讬 讟讜讘讗 诇讗 讞讝专 讘讜 诪讛讗 讚注诇 驻讜专转讗 诇讗 讗诪专讬谞谉 讛讟讜讘 讜拽砖讛 诇诪讛 诇讗 讛讝讻讬专讜 讛专讬"祝 讜讛专讗"砖 讚讘专 讝讛 讚注诇 驻讜专转讗 诇讗 讗诪专讬谞谉 讛讟讜讘 讜讘砖诇诪讗 讛专诪讘"诐 专诪讝讜 讘诪讛 讚讻转讘 讬专讚讜 讙砖诪讬诐 专讘讬诐 讜讻讜' 讛专讬 讛转谞讛 讚讘注讬谞谉 讙砖诪讬诐 专讘讬诐 讗讘诇 讛专讬"祝 讜讛专讗"砖 诇讗 讛讝讻讬专讜 诪讝讛 讻诇讜诐 讜诇驻讬 诪"砖 谞讬讞讗 讚讻讬讜谉 砖讛讝讻讬专讜 讚讘注讬谞谉 砖讬讛讬' 诇讜 砖讜转驻讜转 讘讟讜讘讛 诇讗 讛讜爪专讻讜 诇讛讝讻讬专 讚讘专 讝讛 讻诇诇 讚驻讜专转讗 讛讬讬谞讜 讚诇讬转 诇讬' 砖讜转驻讜转:


砖诇讜 讜砖诇 讗讞专讬诐 讜讻讜' 讛讚讘专 转诪讜讛 讜讛诇讗 诪驻讜专砖 讻讗谉 讛讞讬诇讜拽 讘讬谉 砖诇讜 诇讘讚 讜讘讬谉 砖诇讜 讜砖诇 讗讞专讬诐 讜讗"讻 诇讚讘专讬 专砖"讬 讚讘讙砖诪讬诐 诇讗 诪砖讻讞转 砖诇讜 诇讘讚 讜转诪讬讚 讬砖 诇讜 砖讜转祝 讜讗"讻 诪讗讬 拽砖讬讗 诇讬' 讜讙诐 诇讙专住转 讛专讬"祝 拽砖讛 注诇 讛转专爪谉 讚诪砖谞讬 诇讬' 讛讗 讚讗讬转 诇讬' 砖讜转驻讜转 讜讻讜' 讜讛转谞讬讗 拽爪专讜 砖诇 讚讘专 讜讻讜' 诇诪讛 讛讜爪专讱 诇讛讘讬讗 讛讱 讜讛转谞讬讗 讛诇讗 讛讬讬谞讜 诪讛 砖讛讘讬讗 讛诪拽砖谉 注爪诪讜 砖诇讜 讜砖诇 讗讞专讬诐. 讜注诇讛 讘讚注转讬 讚讛讱 住讬讜诪讗 砖讘讚讘专讬 讛诪拽砖谉 砖诇讜 讜砖诇 讗讞专讬诐 讗讜诪专 讛讟讜讘 讜讛诪讟讬讘 讛讜讗 讟注讜转 砖谞驻诇 讘讚驻讜住 讜专讗讬' 诇讚讘专 讚拽讗诪专 讜讛转谞谉 讜讛专讬 讘诪砖谞讛 诇讬讻讗 讛讱 住讬讜诪讗 :


讜讗诐 讘讗谞讜 诇拽讬讬诐 讛讙专住讗 讜诇讜诪专 砖讛诪拽砖讛 讛讬' 诇讜 讝讛 讛谞讜住讞 讘诪砖谞转讬谞讜 谞诇注"讚 诇拽讬讬诐 讛讙专住讗 注"驻 诪"砖 讛讟"讝 讘住讬' 专讻"讙 住''拽 讗' 讘谞讜诇讚 诇讜 讝讻专 砖讬讘专讱 讛讟讜讘 讜讛诪讟讬讘 讛讬讬谞讜 谞讜住祝 讘专讻转 砖讛讞讬讬谞讜 砖讬讘专讱 砖讛讞讬讬谞讜 讜讙诐 讛讟讜讘 讜讛诪讟讬讘 注讬讬谉 砖诐 讘讟"讝 讜讗诪谞诐 诇注谞"讚 讛讚讘专 讛讜讗 拽爪转 讝专 砖讬讘专讱 注诇 讟讜讘讛 讗讞转 砖转讬 讘专讻讜转 讚讛专讬 讘专讻转 讛讟讜讘 讜讛诪讟讬讘 爪专讬讱 注讻"驻 砖讬讻诇讜诇 砖转讬诐 讜讗"讻 拽讗讬 讘专讻转 讛讟讜讘 注诇讬讜 讜注诇 讗砖转讜 讜注诇 诪讛 讬讘专讱 注讜讚 砖讛讞讬讬谞讜 讜讗诐 诪讘专讱 砖讛讞讬讬谞讜 注诇 讞诇拽讜 讗讬讱 讬讘专讱 讛讟讜讘 注诇 砖诇 讗讞专 诇讞讜讚 讜讗诪谞诐 谞讜讻诇 诇拽讬讬诐 讚讬谉 讝讛 讗诐 谞讻诇诇讜 讘讟讜讘讛 讝讜 砖谞讬诐 讞讜抓 诪诪谞讜 讚讗讝 讬讘专讱 砖讛讞讬讬谞讜 注诇 讟讜讘转 注爪诪讜 讜讛讟讜讘 讜讛诪讟讬讘 注诇 讛谞讬 转专讬 砖注诪讜 讜讘讝讛 谞讜讻诇 诇驻专砖 诪砖谞转讬谞讜 诇驻讬 讛谞讜住讞 砖讛讘讬讗 讛诪拽砖讛 讘谞讛 讘讬转 讞讚砖 讜拽谞讛 讻诇讬诐 讞讚砖讬诐 讗讜诪专 讘专讜讱 砖讛讞讬讬谞讜 讜讻讜' 砖诇讜 讜砖诇 讗讞专讬诐. 讜诪讬注讜讟 讗讞专讬诐 讛诐 砖谞讬诐 讞讜抓 诪诪谞讜 讗讜诪专 讛讟讜讘 讜讛诪讟讬讘 讛讬讬谞讜 讙诐 讛讟讜讘 讜讛诪讟讬讘 讗讘诇 注诇 砖诇讜 讗讜诪专 转诪讬讚 砖讛讞讬讬谞讜 讜讗"讻 诪讛 砖砖谞讬谞讜 讘诪砖谞转讬谞讜 注诇 讛讙砖诪讬诐 讗讜诪专 讛讟讜讘 讜诇讗 谞讝讻专 砖讛讞讬讬谞讜 拽砖讛 讻讬讜谉 讚讗讬转 诇讬' 讗专注讗 讛讬' 诇讜 诇讘专讱 注讻"驻 砖讛讞讬讬谞讜 讜诪砖谞讬 诇讬' 讛讗 讚讗讬转 诇讬' 砖讜转驻讜转 讜讻讜' 讜讛转谞讬讗 拽爪专讜 砖诇 讚讘专 讜讻讜' 注诇 砖诇讜 讜注诇 砖诇 讞讘讬专讜 讜讛讬讬谞讜 讞讘讬专讜 讬讞讬讚 讗讜诪专 讘专讜讱 讛讟讜讘 讜讗讬谞讜 讗讜诪专 讗讝 砖讛讞讬讬谞讜 讻诇诇:





驻转讞 注讬谞讬诐

转讜住' 讚"讛 讛讟讜讘 讜讻讜' 讗讱 讘讬专讜砖诇诪讬 讜讻讜' 注讬讬谉 砖诐 诇砖讜谉 讗讱 讗讬谞讜 诪转讬砖讘 讚诪讚讘专讬 讛讬专讜砖诇诪讬 诪讜讻讞 讻专砖讘"诐 讜讻谉 讘转讜住' 讬砖谞讬诐 讻"讬 讛讘讬讗讜讛讜 专讗讬讛 诇专砖讘"诐:


转讜住' 讚"讛 讜专"讬 讜讻讜' 讘讬专讜砖诇诪讬 讜讻讜' 讗诇讗 讗驻讬诇讜 砖讞拽讬诐 讜讻讜' 讛专砖讘"讗 讘讞讬讚讜砖讬讜 讻转讘 诪砖诐 讛专讗讘"讚 讚讞讚砖讬诐 讚谞拽讟 诇诪注讜讟讬 诪讻专谉 讜讞讝专 讜拽谞讗谉 讻诪"砖 讗砖讛 讞讚砖讛 诇诪注讜讟讬 诪讞讝讬专 讙专讜砖转讜. 讜诪讻讗谉 诪拽砖讬诐 注诪"砖 讛专讘 诪砖谞讛 诇诪诇讱 驻"讝 讚诪诇讻讬诐 讚讬谉 讞' 讜诪诇讘讚 讝讛 讚讘专讬 讛专讘 讝"诇 砖诐 拽砖讬诐 讟讜讘讗 讻诪讜 砖讻转讘转讬 讘注谞讬讜转讬 砖诐 讘讗讜专讱 讘住"讚:






image1.png
e 9T WNSE




